དེ་རིང་མོ་རང་པེ་ཅིང་དུ་ཐོན་ཡོད་ཟེར་ནས་ང་ལ་དུས་བཏབ་བྱུང་།ངེད་གཉིས་ཆེས་ཟང་ཟིང་ཆེ་བའི་སྲང་ལམ་ཞིག་ཏུ་འཕྲད་ཅིང་མིང་ལ་མུན་པ་ཟེར་བའི་ཁོ་ཧྥེ་ཁང་དེའི་ཕྱོགས་སུ་སོང་།མོས་གོས་ཚོང་རྟགས་གྲགས་ཅན་ཆ་ཚང་ཞིག་གྱོན་འདུག་ལ་མིག་ཤེལ་དམར་པོ་ཞིག་ཀྱང་བརྒྱབ་འདུགམིག་ཤེལ་ནང་དུ་ཡོད་པའི་མིག་དེ་ངས་གསལ་པོ་མི་མཐོང་ནའང་མོས་ངའི་རྐང་པ་ནས་མགོ་བར་ཞིབ་ལྟ་ཐེངས་གཅིག་བྱས་སོང་།མིག་ཤེལ་ངོས་སུ་ལྡོག་འཕྲོ་བྱེད་ཡོང་བའི་ཉི་འོད་ཀྱི་ནང་དུ་མཐོང་ཆུང་གི་མདངས་འདྲེས་ཡོད་པ་ཚོར་ཡོང་།